Аҿцәажәара
Аԥсуа-абаза жәлар рҿаԥхьа ишьҭоу хра злоу аусқәеи, ҳаицтәылауаа рҭоурыхтә ԥсадгьыл ахь ԥсабаратәны рырхынҳәра амҩақәеи, амилаҭ рыҿиара апрограммақәеи ирызкны шәаԥхьар шәылшоит Адунеизегьтәи аԥсуа-абаза жәлар рконгресс Иреиҳаӡоу Ахеилак ахантәаҩы, Аԥсуа-абаза милаҭ аҿиаразы Жәларбжьаратәи аилазаара «Алашара» ахада Мусса Егзакь иҿцәажәараҿы.
Адунеизегьтәи аԥсуа-абаза конгресс Иреиҳаӡоу Ахеилак ахантәаҩы, Аԥсуа-абаза милаҭ рыҿиара ацхырааразы жәларбжьаратәи ахеилак «Алашара» ахада Мусса Егзакь иеиҭаиҳәеит Аконгресс аусура шеиҿкаахо, иара убасгьы «Алашра» Нхыҵ Кавказимҩаԥнагоз аусура аԥышәа Аԥсныи аԥсуа диаспора ахьықәынхо атәылақәеи рҿы ахархәара шаҭахо.